Publication: Magyar Közlöny
Issue: MK-2003-104 (Year: 2003, Number: 104)
Era: 1990-2004
Section: 138/1992. (X. 8.) Korm. rendelet (a továbbiakban: R.)
Paragraph Index: 192

(3) Ha a pedagógus, továbbá a 11/A. § (6) bekezdésben felsoroltak — feltéve, hogy a munkaidõ-beosztásból más nem következik — a pedagógiai programban meghatározottak szerint tanulmányi kiránduláson vagy más, nem az iskolában, kollégiumban szervezett programon vesznek részt, munkanapon tizennégy órától másnap reggel hat óráig, heti pihenõnapon és munkaszüneti napon nulla órától huszonnégy óráig tartó idõszakban ügyeletet teljesítenek. Az ügyelet idejébõl a huszonkét órától másnap reggel hat óráig tartó idõszakból a ténylegesen munkavégzéssel töltött idõt (a továbbiakban: mérhetõ idõtartamú munkavégzéssel járó ügyelet), a reggel hat órától huszonkettõ óráig tartó idõszaknak pedig a teljes idõtartamát (a továbbiakban: nem mérhetõ idõtartamú munkavégzéssel járó ügyelet) be kell számítani a munkaidõbe. E rendelkezésektõl a kollektív szerzõdés, ennek hiányában a munkáltató a közalkalmazott javára eltérhet.

Source: https://magyarkozlony.hu/hivatalos-lapok/7d8e30010a236064254eed8618b3f5fb344e011f/dokumentumok/b870df28481612d6e0fe144e5414320d44a9da57/letoltes